બરફ પીગળતો રહેશે અને જેમ-જેમ અંધારું વધતું જશે એમ-એમ કૅન્ડલની રોશની વધતી જશે. આમાં એક સિલિકોન મૉલ્ડ સેટિંગ અને એક સ્ટીલની ટ્રે છે જેમાં પાણી ભરીને ફ્રીઝરમાં રાખી દો. બરફ જામી જાય એટલે સિલિકોન મૉલ્ડ કાઢી લો અને તૈયાર થયેલા બરફને તમારી કૅન્ડલની ઉપર કવર થાય એમ રાખો. આશરે ત્રણેક કલાકમાં આ બરફ પીગળવા લાગે છે અને પાણી ફરી પાછું મૉલ્ડમાં જ ભેગું થાય છે. ઘરમાં કોઈ પાર્ટી ચાલતી હોય ત્યારે રાખવા માટે આ ટી-લાઇટ ફ્રોઝન ફાયર ઍન્ડ આઇસ કૅન્ડલ એક સરસ ડેકોરેટિવ આઇટમ બની રહેશે.